Diari Oficial de la Generalitat Valenciana


Sumari del DOGV 6156, del 01-12-2009 (2009/13204)

RESOLUCIÓ de 25 de setembre de 2009, de la Direcció General d'Energia, per la qual s'atorga a l'empresa Iberdrola Distribución Eléctrica, SAU, autorització administrativa i s'aprova el projecte tècnic d'execució per a la construcció de la línia elèctrica a 132 kV, simple circuit, duplex, d'entrada/d'eixida en la ST Valldigna, de la línia de 132 kV, denominada ST Millares-ST Alzira-ST Gandia, al terme municipal de Tavernes de la Valldigna. Expedient número ATLINE/2008/822/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6156

Data del DOGV
:   01-12-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/13238


Data del document
:   25-09-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 25 de setembre de 2009, de la Direcció General d'Energia, per la qual s'atorga a l'empresa Iberdrola Distribución Eléctrica, SAU, autorització administrativa i s'aprova el projecte tècnic d'execució per a la construcció de la línia elèctrica a 132 kV, simple circuit, duplex, d'entrada/d'eixida en la ST Valldigna, de la línia de 132 kV, denominada ST Millares-ST Alzira-ST Gandia, al terme municipal de Tavernes de la Valldigna. Expedient número ATLINE/2008/822/46. [2009/13706]  
Vist l'expedient amb referència ATLINE/2008/822/46 incoat pel Servici Territorial d'Energia de València a instàncies d'Iberdrola Distribución Eléctrica, SAU, amb domicili a l'efecte de notificacions en 46140 València, c/ Menorca, 19, relatiu a la sol·licitud de 22 d'agost de 2008, sobre autorització administrativa i aprovació del projecte tècnic d'execució per a la construcció de la línia elèctrica a 132 kV, simple circuit, duplex, d'entrada/d'eixida a la ST Valldigna, de la línia de 132 kV, denominada ST Millares-ST Alzira-ST Gandia, al terme municipal de Tavernes de la Valldigna, província de València.   
A la mencionada petició s'adjunta projecte d'execució firmat per un tècnic competent i visat pel col·legi oficial corresponent el 22 de juliol de 2008.  
Vist que la sol·licitud va ser exposada a la informació pública corresponent per mitjà d'un anunci en el Butlletí Oficial de la Província de València, de 12 de maig de 2009, i en el Diari Oficial de la Comunitat Valenciana, de 28 d'abril de 2009, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, amb la Llei 54/1997, de 27 de desembre, del Sector Elèctric.  
D'acord amb la documentació que hi ha en l'expedient, no s'han presentat al·legacions a la mencionada sol·licitud.  
Vist que, d'acord amb el Decret 88/2005 abans esmentat, el Servici Territorial d'Energia va traslladar a l'Ajuntament de Tavernes de la Valldigna la separata del projecte de la instal·lació sol·licitada, ja que afecta béns, instal·lacions, obres o servicis, centres o zones dependents d'eixe organisme a fi que donara la conformitat o s'hi oposara. Simultàniament es va traslladar al mencionat ajuntament i d'acord amb l'article 75 de la Llei 16/2003, de Mesures Fiscals, de Gestió Administrativa i Financera i d'Organització de la Generalitat, perquè emeta informe sobre l'adaptació del projecte al planejament urbanístic que s'haja d'aplicar.  
Consta en l'expedient la remissió d'informe desfavorable del tècnic municipal, atés que no s'ha informat adequadament de la nova solució adoptada unilateralment d'implantació de la referida línia elèctrica segons el conveni de col·laboració entre uns quants ajuntaments, entre estos el de Tavernes de la Valldigna i l'empresa Iberdrola Distribución Eléctrica, SAU per a l'execució de la línia de 132 kV Vilanova-Gandia, ja que el projecte presentat no té en consideració la modificació del traçat de la línia de 66 kV que en el conveni es preveu i no s'adapta a este, així com que no s'ha sol·licitat la llicència d'obres de la instal·lació.  
Traslladat el referit escrit a l'empresa peticionària, contesta i manifesta que la connexió d'entrada i d'eixida de la línia sol·licitada no desvirtua el conveni subscrit, ja que els compromisos adquirits per a la línia de 66 kV només seran possibles una vegada entre en funcionament la nova subestació i s'hagen traslladat les càrregues, atés que la connexió entre el suport núm. 56 i núm. 78 de la línia Vilanova-Gandia, que permet la continuïtat fins a la ST Gandia, no s'elimina, i n'adjunta documentació gràfica. Al·lega també que la llicència municipal serà sol·licitada en el moment oportú.  
El Servici Territorial d'Energia va remetre l'escrit i la documentació annexa presentada per Iberdrola Distribución Eléctrica, SAU, a l'Ajuntament de Tavernes de la Valldigna, sense que conste en l'expedient cap manifestació respecte d'això.  
Vist que, d'acord amb el que establix el Decret 88/2005 referit, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament a la mateixa empresa peticionària sobre l'encreuament amb una línia elèctrica de 20 kV, i esta manifesta la seua conformitat amb la instal·lació que se sol·licita.  
Vist que consta en l'expedient resolució de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, de 18 de setembre de 2008, per la qual es considera que el projecte de la línia d'entrada/d'eixida a 132 kV en la nova ST Valldigna no té efectes significatius sobre el medi i no requerixen l'avaluació d'impacte ambiental prèvia, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga aplicable, i resol així mateix que les mesures protectores i correctores proposades, hauran de ser aplicades amb rigor en totes les fases del projecte, en especial per a garantir la mínima afecció a les aus, així com seguir-se el programa de vigilància ambiental del projecte per a garantir el compliment de les esmentades mesures.  
Vist que, d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és l'adequació de la instal·lació elèctrica actual existent, en els suports de la línia esmentada, a fi de millorar la seguretat, fiabilitat i continuïtat en el subministrament final en esta zona geogràfica.  
Vist que el Servici Territorial d'Energia de València, competent per a la instrucció de l'expedient de sol·licitud, n'ha emés un informe favorable.  
Vist que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els requisits que establixen la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005 de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
Atés a la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:   
Primer  
Autoritzar administrativament l'empresa Iberdrola Distribución Eléctrica, SAU, per a la construcció de la línia elèctrica a 132 kV, simple circuit, duplex, d'entrada/d'eixida a la ST Valldigna, de la línia de 132 kV, denominada ST Millares-ST Alzira-ST Gandia, al terme municipal de Tavernes de la Valldigna, província de València i les característiques principals de la qual són les següents:  
- Traçat:  
L'entrada a la subestació s'executarà des del suport núm. 55 bis (nou), situat entre els suports núm. 55 i núm. 56 (existents) de la línia ST Alzira-ST Gandia. L'eixida es realitza en el suport núm. 56 (existent) de l'esmentada línia, que serà reforçat, per a poder entroncar amb el suport núm. 78 (existent) del circuit ST Valldigna-ST Gandia.  
Tensió nominal: 132 kV (1ª categoria) i dissenyada per a 220 kV.  
Tipologia constructiva: aèria.  
Potència màxima que s'ha de transportar: 262 MVA.  
Nombre de circuits: un.  
Conductors: cables d'alumini-acer, de 281'1 mm² de secció total, tipus LA-280 (duplex Hawk)  
Cables de terra: un cable de fibra òptica tipus OPG-W 16-48 de 118 mm² de secció, en tota la seua longitud.   
Aïllament: goma de silicona ET005, tipus 11, amb longitud de 2500 mm.   
Suports:   
Suport núm. 55 bis (nou): metàl·lic, de doble circuit, dissenyat per a una tensió de 220 kV, tipus 22E190 de 9 travessers, constituïts per perfils angulars de costats iguals, galvanitzats en calent, d'acer S275JR i S355JO i organitzat en forma de gelosia.  
Suport núm. 56 (reforçat), a base d'un cable de caragolam, doble muntant de 150 x 150 x 12 en el cos i basament, i col·locació de trava en les diagonals superiors.  
Connexions de terra: sistema mixt de piques i anelles.  
Pressupost total: 183.777'06 euros.  
Segon  
Aprovar el projecte d'execució de la línia autoritzada en el punt primer de la present resolució, firmat per un tècnic competent i visat pel col·legi oficial corresponent amb data 22 de juliol de 2008, i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de quatre mesos, comptadors a partir de la notificació de la present resolució. No obstant això, abans de l'acabament del termini esmentat, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
3. El titular informarà de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per un tècnic facultatiu competent en què acredite que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.  
5. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
6. Iberdrola Distribución Eléctrica, SAU, haurà d'observar els preceptes, mesures i condicions que s'establixen en la legislació aplicable a l'activitat de distribució d'energia elèctrica.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 25 de setembre de 2009.- El director general d'Energia: Antonio Cejalvo Lapeña.